internet vaartha 184 Views
న్యూఢిల్లీ : పాకిస్థాన్‌ క్రికెటర్‌ మహ్మద్‌ అమీర్‌ పునరాగమనంపై ఇంగ్లండ్‌ దిగ్గజ క్రికెటర్‌ కెవిన్‌ పీటర్సన్‌ తీవ్ర వ్యాఖ్యలు చేశాడు.లండన్‌లో పీటర్సన్‌ మాట్లాడుతూ ఫిక్సింగ్‌కు పాల్పడిన క్రికెటర్‌కు పునరాగమనానికి ఎందుకు అవకాశం కల్పించారని ఐసిసిని నిలదీశాడు. ఇలాంటి నిర్ణయాలు క్రికెట్‌కు మచ్చగా నిలుస్తాయన్నాడు. ఫిక్సింగ్‌ లేదా స్పాటి ఫిక్సింగ్‌కు పాల్పడి దోషిగా తేలితే అతడిపై నిషేదం విధించడమే సరైన నిర్ణయమని పీటర్సన్‌ అభిప్రాయం వ్యక్తం చేశాడు. అలాగే డోపింగ్‌కు పాల్పడే మహిళా క్రికెటర్లపై జీవిత కాల నిషేదం సరైన శిక్ష అని పీటర్సన్‌ పేర్కొన్నాడు. ఇలాంటి దోషులకు రెండవ అవకాశం అనేది ఉండకూడదని స్పష్టం చేశాడు. ఒకసారి తప్పు చేసిన వారు రెండవ సారి అవకాశం కోరడం సహజమని కెపి తేల్చేశాడు. గతంలో ఇంగ్లండ్‌ మాజీ క్రికెటర్‌ గ్రేగ్‌ స్వాన్‌ కూడా అమీర్‌ పునరాగమనంపై అభ్యంతరం వ్యక్తం చేసిన సంగతి తెలిసిందే.
మిస్బా ప్రశంశ
స్పాట్‌ ఫిక్సింగ్‌నకు పాల్పడి అయిదేళ్ల నిషేదం తరువాత పాక్‌ జట్టులోకి పునరాగమనం చేసిన ఫేస్‌ బౌలర్‌ మహ్మద్‌ అమీర ప్రపంచంలోనే అత్యుత్తమ బౌలర్‌ అని టెస్ట్‌ కెప్టెన్‌ మిస్బా ఉల్‌ హల్‌ అభిప్రాయం వ్యక్తం చేశాడు. కాగా జులై 14 నుంచి ఇంగ్లాండ్‌తో 4 టెస్టులు,5 వన్డేలు,1 టి20 మ్యాచ్‌ల సుధీర్ఘ సిరీస్‌ ను పాకిస్థాన్‌ ఆడనుంది. 2010లో తానుఫిక్సింగ్‌ నకు పాల్పడి ఇంగ్లండ్‌లోని లార్డ్స్‌మైదానంలో పునరాగమనం అనంతరం తొలిటెస్టుఆడనుండటం యాధృ చ్ఛికం. పునరాగమనం తరువాత అమీర్‌బౌలింగ్‌ను ఒసారి పరిశీలించండి,బంతి వేగం, స్వింగ్‌, నియంత్రణ అన్నీ గతంలో కంటే మెరుగ్గా ఉన్నాయి.అందుకే ఇప్పటికీ ప్రపంచంలోనే అత్యుత్తమ బౌలర్‌ అమీర్‌ అని హక్‌ ప్రశంసించాడు.లార్డ్స్‌లో అతనిపై ఒత్తిడి ఉంటుందని మాకు తెలుసు.కానీ అవేమీ అతడి బౌలింగ్‌ను ప్రభావితం చేయలేవని మిస్బా వివరించాడు.